༄༅།། བཀྲ་ཤིས་པའི་ནམ་ཟླ་དུས་བཟང་ལ། དོན་བཟང་པོའི་ས་གཞི་གཡུ་ཡི་མདོག ལས་བཟང་པོའི་རྩི་བཅུད་
མེ་ཏོག་བཀྲ། བོད་མགོ་ནག་སྐྱིད་པའི་ཉི་མ་ཤར། དབྱིངས་བར་སྣང་སྤྲིན་དཀར་ལང་ལོང་གཡོ། འབྲུག་སྔོན་མོའི་ངར་སྐད་
ལྷུང་ལྷུང་སྒྲོག བཅུད་འཛད་མེད་བདུད་རྩིའི་ཆར་ཆེན་འབེབས། འབྲུ་སྣ་ལྔའི་གཏེར་ཁ་ཕྱོགས་བཅུར་རྒྱས། ལྷོ་ཙན་དན་
ནགས་ཀྱི་འཁྲི་ཤིང་རྩེར། བྱ་གོས་སྔོན་རྒྱལ་མོའི་གསུངསྙན་སྒྲོག བོད་སྐྱེ་འགྲོའི་རྣ་བའི་རྒྱན་དུ་རོལ། ལས་འདི་ལ་བསམ་
220

ཞལ་ བཞི གདམས།
༄༅།། ན་སྣང་བ་སྐྱིད། དབྱིངས་འོད་གསལ་མཐོང་གྲོལ་ཕོ་བྲང་ནས། མི་རྒས་པོ་གཟུང་འཛིན་གཞི་ནས་དག སེམས་རྣམ་
རྟོག་རིག་པའི་རྒྱན་དུ་ཤར། བློ་མ་བཅོས་བདེ་བའི་ངང་དུ་ཉལ། ལར་ཁམས་གསུམ་འཁོར་བའི་སྐྱེ་འགྲོ་ཀུན། རྒྱུ་བསགས་
པའི་འབྲས་བུ་ཐོག་ཏུ་སྨིན། ལུས་འབྱུང་ཁམས་སྡུག་བསྔལ་ནད་ཀྱི་མནར། ལས་འདི་ལ་བསམ་ན་སྐྱོ་སྣང་སྐྱེ། སྐྱབས་འགྲོ་
མགོན་སྨན་པའི་རྒྱལ་པོ་མཁྱེན། ཞེས་པ་འདི་ཡང་བོད་རབ་བྱུང་༡༧པའི་ཤིང་བྱ་ལོའི་ཟླ་༧ཚེས་༡༥ལ་ནད་པ་མང་པོ་ལ་སྨན་བཅོས་བྱེད་ཞོར་རྩེ་མཚར་དུ་མགོ་ཚྭའི་བླ་
རྒན་མཐའ་གནས་པས་བྲིས་པ་དགེ།